ഡ്രസ്സ് റിഹേഴ്സല് ദുബായ്: ട്വന്റി20 ലോകകപ്പില് ഇറങ്ങുന്നതിന് മുന്നോടിയായുള്ള അവസാന സന്നാഹ മത്സരത്തില് ഇന്ത്യ ഇന്ന് ആസ്ട്രേലിയയെ നേരിടും. ഇന്ത്യന് സമയം വൈകിട്ട് 3.30 മുതല് ഐ.സി.സി അക്കാഡമി സ്റ്റേഡിയത്തിലാണ് മത്സരം. സ്റ്റാര് സ്പോര്ട്സ് ഹിന്ദിയിലും ഹോട്ട്സ്റ്റാറിലും മത്സരത്തിന്റെ തത്സമയ സംപ്രേഷണം ഉണ്ടാകും. ലോകകപ്പിലെ ബാറ്റിംഗ് ഓര്ഡര് തന്നെയായിരിക്കും ഇന്ന് പരീക്ഷിക്കുകയെന്നാണ് വിവരം. കഴിഞ്ഞ ദിവസം നടന്ന സന്നാഹത്തില് ഇന്ത്യ 7 വിക്കറ്റിന് ഇംഗ്ലണ്ടിനെ കീഴടക്കിയിരുന്നു. ഇഷാന് കിഷനും കെ.എല് രാഹുലും അര്ദ്ധ സെഞ്ചുറി നേടുകയും റിഷഭ് പന്ത് തകര്പ്പന് ബാറ്റിംഗ് പുറത്തെടുക്കുകയും ചെയ്തിരുന്നു. ഞായറാഴ്ച പാകിസ്ഥാനെതിരെയാണ് ലോകകപ്പ് സൂപ്പര് 12 റൗണ്ടില് ഇന്ത്യയുടെ ആദ്യ മത്സരം. രോഹിതിനൊപ്പം രാഹുല് തന്നെയെന്ന് കൊഹ്ലി ദുബായ്: ട്വന്റി20 ലോകകപ്പില് രോഹിത് ശര്മ്മയ്ക്കൊപ്പം കെ.എല് രാഹുലായിരിക്കും ഓപ്പണറായെത്തുകയെന്ന് വ്യക്തമാക്കി ഇന്ത്യന് ക്യാപ്ടന് വിരാട് കൊഹ്ലി. ഇംഗ്ലണ്ടിനെതിരായ സന്നാഹ മത്സരത്തിന് ശേഷമാണ് കൊഹ്ലി ഇക്കാര്യം വെളിപ്പെടുത്തിയത്. സന്നാഹത്തില് ഉള്പ്പെടെ സമീപകാലത്ത് ഓപ്പണറായി മികച്ച പ്രകടനം കാഴ്ചവയ്ക്കുന്ന ഇഷാന് കിഷന് രോഹിതിനൊപ്പം അവസരം ലഭിച്ചേക്കുമെന്ന അഭ്യൂഹങ്ങള് തള്ളിയാണ് കൊഹ്ലിയുടെ പ്രതികരണം. ഇപ്പോഴത്തെ അവസ്ഥയില് രോഹിതിനൊപ്പം ഓപ്പണറായി രാഹുലിനെയല്ലാതെ മറ്റാരെയും സങ്കല്പ്പിക്കാനാകില്ല. ഞാന് മൂന്നാം നമ്ബറില് ഇറങ്ങും. ഇതു മാത്രമാണ് ഇപ്പോള് പറയാനാകുക. കൊഹ്ലി പറഞ്ഞു.